《归兴》
元代·方回

投老深知万事难，骨骸熬暑又煎寒。
暗量已觉穷无敌，退省犹须强自宽。
稚子能吟青玉案，异人初付紫金丹。
先生归去山中好，剩有閒云许细看。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。